МЫҢБАЕВТЫҢ МӘЛІМДЕМЕСІ: 30 ОРЫНБАСАРЫ ЖОҚ ЕКЕН
"МЫҢБАЕВТЫҢ МӘЛІМДЕМЕСІ: 30 ОРЫНБАСАРЫ ЖОҚ ЕКЕН" | "https://abai.kz/post/46286"
TITLE: МЫҢБАЕВТЫҢ МӘЛІМДЕМЕСІ: 30 ОРЫНБАСАРЫ ЖОҚ ЕКЕН
URL: https://abai.kz/post/46286
META: "МЫҢБАЕВТЫҢ МӘЛІМДЕМЕСІ: 30 ОРЫНБАСАРЫ ЖОҚ ЕКЕН" | "https://abai.kz/post/46286"
DATE: 07.11.2016
AUTHOR(s): Абай-Ақпарат
TOTAL WORDS: 268
TEXT: Оқырманның есінде болар, осыдан бірер күн бұрын ғана «ҚазМұнайГаз» компаниясының басшысы Сауат Мыңбаевтың 30-ға жуық орынбасары бар екендігін жазған едік. Басқарушылық корпустағы 3 атқарушы вице-президент, 11 аға вице-президент, 8 қатардағы вице-президент және 6 басқарушы директордың бірсыпырасы билікте жүрген «Сәкелер» мен «Бәкелердің» балалары дедік. Мыңбаевтың "мыңғырған орынбасарларының" арасында еліміздің экс-Бас прокуроры Рашид Түсіпбековтың ұлы, кезінде білім беру вице-министрі болған Тахир Балықбаевтың баласы, Инвестициялар және даму жөніндегі министр Жеңіс Қасымбектің туған інісі, Еңбек және халықты әлеуметтік қорғау министрі болған Серік Әбденов бар екен-мыс. Аталған ақпарат қоғамда қызу талқыға түскен. Осыдан кейін «ҚазМұнайГаз» ҰК АҚ мұны теріске шығарып: "Бір қатар республикалық БАҚ-тарда, ұлттық компанияның ұйымдық құрылымына қатысты, атап айтқанда топ-менеджерлер санының көбеюі туралы қате мәліметтер жарияланғанын хабарлаймыз" деді. Хабарламада былай делінген: Келесідей ақпаратты хабарлауды қажет деп санаймыз. «ҚазМұнайГаз» ҰК» АҚ құрылымы бойынша С.Мыңбаевтың тікелей қарамағында: Өндіру, мұнай барлау және мұнай-сервистер бойынша атқарушы вице-президенті (Басқарма мүшесі); Тасымалдау, өңдеу және маркетинг бойынша атқарушы вице-президенті (Басқарма мүшесі); Газ тасымалдау және маркетинг бойынша атқарушы вице-президенті (Басқарма мүшесі); Қаржы бойынша атқарушы вице-президенті – қаржы директоры (Басқарма мүшесі); Трансформация бойынша аға вице-президенті (Басқарма мүшесі); Құқықтық қамтамасыз ету бойынша вице-президенті (Басқарма мүшесі); Адам ресурастарын басқару бойынша вице-президенті (Басқарма мүшесі); Еңбекті және қоршаған ортаны қорғау бойынша вице-президенті; Стратегия бойынша вице-президенті; 10.  Инвестиция және тәуекелдерді басқару бойынша құрылымдық бөлімшесі; 11.  Қауіпсіздік қызметі құрылымдық бөлімшесі қызмет етеді. Бұның ішінде 7 басшы – Басқарма мүшелері болып табылады. Егерде жоғарыда аталған лауазымдарды ТМД-ға дәстүрлі лауазымдар номенклатурасы бойынша қарастыратын болсақ, ҚМГ Басқарма төрағасының тікелей қарамағында: 4 орынбасар - бұл 4 атқарушы вице-президент. қалғандары - басқарушы директорлар - вице-президенттер деңгейіне сәйкес келеді. Жалпы «ҚазМұнайГаз» ҰК» АҚ компаниялар тобында 89 мыңнан аса қызметкер жұмыс істейді. Abai.kz
